钦定古今图书集成/明伦汇编/官常典/第075卷 > 衡山世子静
## 钦定古今图书集成/明伦汇编/官常典/第075卷 > 衡山世子静

按《梁书南平元襄王传》：“元襄王伟次子衡山僖侯恭
世子静，字安仁，有美名，号为宗室后进，有文才，而笃
志好学。既内足于财，多聚经史，散书满席，手自雠校。
何敬容欲以女妻之，静忌其太甚，拒而不纳，时论服
焉。历官太子舍人，东宫领直，迁丹阳尹丞，给事黄门
侍郎，深为太宗所爱赏。太清三年卒，赠侍中。”